კასპიაშ ზუღა

კასპიაშ ზუღა (კანკალეშა მიშინუაფუ, მუჭოთ დარუბანდიშ ზუღა, ,მინშა — გურგენიშ ზუღა) — სქირონეფშქას აშახვილირი ენდორეული ზუღა რე ევრაზიას, აზიაშ დო ევროპაშ ხურგიწკჷმა; მოსოფელიშ სქირონას შქას აშახვილირი უკაბეტაში წყარიშ ღანჩო. კასპიაშ ზუღაშ ფართობი რე 371 000 კმ², მაქსიმალური სიტომბა — 1025 მ. თის ზუღაშო დო ტობაშო დჷმახასიათაფალი შანეფი უღუ. თის შხირას მოსოფელიშ უკაბეტაშ ტობათ ხოლო მიშინუანა, მარა თინა ლიგე ვა რე. მუში ჯიმუამობა დოხოლაფირო 1,2 %-ს აკმადგინანს, ნამუთ ზუღაშ წყარიშ ჯიმუამობაშ ნასუმორი რე. კასპიაშ ზუღას ჯოხოქ გიადჷ ობჟათე-ბჟადალშე მახორუ ტომიშ - კასპეფიშ გეშა. კასპიაშ ზუღას მილარე „ყარა-ბოღაზ-გოლიშ“ („უჩა ნარქიშ ჸუჯი“) ჸუჯი, ნამუთ თურქმენეთიშ ტერიტორიაშა რე მიშაჭკირილი. ქოძირით თაშნეშე მოსოფელიშ უდიდაში ტობეფიშ ერკებული რესურსეფი ინტერნეტის კასპიაშ ზუღაშ რეგიონი კასპიაშ ზუღაშ დონეშ თირუა Archived 2011-07-24 ვებ-ხასჷლას Wayback Machine. კასპიაშ ზუღაშ ნაფთობი Archived 2011-11-21 ვებ-ხასჷლას Wayback Machine.